Dalia Grybauskaitė

miniatiūra|Grybauskaitė susitiko su Taivano prezidentu Lai Čingte 2024 m.
Dalia Grybauskaitė (g. 1956 m. kovo 1 d. Vilniuje) – Lietuvos politikė, diplomatė, Lietuvos Respublikos prezidentė (2009–2019 m.). Buvusi LR ministrė ir viceministrė, Europos Sąjungos komisarė.

 Išsilavinimas 
1974 m. baigė Vilniaus Salomėjos Nėries vidurinę mokyklą, 1983 m. – Leningrado A. Ždanovo universitete politinės ekonomijos studijas, 1983 m. Visuomeninių mokslų akademijoje (Maskva) įgijo ekonomikos mokslų kandidato laipsnį.LR Prezidentūros informacija  Laipsnis Lietuvoje nostrifikuotas į socialinių mokslų (ekonomikos krypties) daktarės laipsnį. 1991 m. Džordžtauno universiteto Tarptautinių ekonominių santykių institute baigė specialią programą vadovams.

Moka lietuvių, anglų, rusų, lenkų, prancūzų kalbas.

 Veikla 
1975–1976 m. LTSR valstybinės filharmonijos Kadrų skyriaus inspektorė, 1976–1983 m. Leningrado kailių fabriko „Rot-Front“ darbininkė, laborantė, 1983 m. LTSR mokslų akademijos atsakingoji sekretorė, 1983–1984 m. – Vilniaus aukštosios partinės mokyklos Žemės ūkio kabineto vedėja, 1985–1990 m. birželio mėn. – Politinės ekonomijos katedros dėstytoja. 1990–1991 m. Ekonomikos instituto mokslinė sekretorė, 1991 m. LRV programų vadovė.D.Grybauskaitė prezidento rinkimams sako „taip“. Delfi.lt. Nuoroda tikrinta 2023-12-18.

1991–1993 m. LR tarptautinių ekonominių santykių ministerijos Europos departamento direktorė, 1993–1994 m. LR užsienio reikalų ministerijos Ekonomikos departamento direktorė, (PHARE ir G–24) Pagalbos Lietuvai koordinavimo komisijos pirmininkė, Laisvosios prekybos sutarties su ES derybų vadovė, 1994–1995 m. LR misijos prie ES nepaprastoji pasiuntinė ir įgaliotoji ministrė, vyriausiojo LR derybininko dėl Europos sutarties pavaduotoja, LR Nacionalinės pagalbos koordinatoriaus atstovė Briuselyje, 1996–1999 m. LR ambasados JAV įgaliotoji ministrė.„Kas yra kas Lietuvoje“, „Kas yra kas. Lietuvos moterys„, UAB „Neolitas“, 2005–2008 

1999–2000 m. LR finansų viceministrė, 2000–2001 m. LR užsienio reikalų viceministrė, 2001–2004 m. LR finansų ministrė (1999–2000 m. vyriausioji derybininkė LR derybose su Tarptautiniu valiutos fondu, Pasaulio banku, 2000 m. LR derybų su ES delegacijos vadovo pavaduotoja, 2001–2004 m. Nacionalinės pagalbos koordinatorė).

2004–2009 m. Eurokomisarė, atsakinga už finansinį programavimą ir biudžetą.„Kandidatė į prezidentus D. Grybauskaitė: „Norėsiu išlikti nepriklausoma““, lrytas.lt, Lukas Miknevičius, 2009-02-26 11:59 

2009 m. vasario 5-8 d. atliktoje „Vilmorus“ apklausoje aplenkė kelerius metus paeiliui pirmavusį prezidentą Valdą Adamkų (reitingas pakilo nuo 21,1% iki 26%).„Grybauskaitė paskelbė savo sprendimą dėl dalyvavimo rinkimuose“, vzinios.lt, Justina Juršytė, 2009.02.26 11:58, papildyta 2009.02.26 12:00 

2009 m. vasario 26 d. paskelbė dalyvausianti 2009 m. Lietuvos prezidento rinkimuose.D. Grybauskaitė sieks prezidento posto . Nuoroda tikrinta on 2009-02-26 Išrinkta šalies prezidente pirmajame rinkimų ture (už ją balsavo 68,21 % rinkėjų).https://www.vrk.lt/statiniai/puslapiai/2009_prezidento_rinkimai/output_lt/rezultatai/vrk_protokolas.pdf 2009 m. liepos 12 d. įvyko prezidentės inauguracija.

2014 m. Lietuvos prezidento rinkimuose perrinkta antrai kadencijai (antrame ture – 57,87 % balsų).

2025 m. pradžioje Dalia Grybauskaitė trejų metų kadencijai tapo JAV analitikos centro „Atlantic Council“ Tarptautinės patarėjų tarybos nare.Grybauskaitė tapo „Atlantic Council“ Tarptautinės patarėjų tarybos nare

 Šeima 
D. Grybauskaitė yra Polikarpo Grybausko (pagal ikivestuvinius dokumentus Gribausko; 1928–2008), elektriko bei vairuotojo, ir jo antrosios žmonos Vitalijos Korsakaitės (1922–1989), dirbusios pardavėja, dukra.

 Apdovanojimai 
 2003 m. – LDK Gedimino ordino Komandoro kryžius ();
 2005 m. – „Metų komisaras“, dienraštis „European Voice“, (2004 m., remiantis Europos žurnalistų atlikta apklausa bei tyrimu, išrinkta geriausia iš ES komisarų);
 2006 m. – TV3 apdovanojimas „Lietuvos garbė“;
 2006 m. – V. Grabskio (W. Grabski) vardo apdovanojimas, įsteigtas Lenkijos darbdavių konfederacijos „Lewiatan“;
 2006 m. – „Partnerystės lyderis 2005“, Tarptautinių prekybos rūmų „ICC Lietuva“ apdovanojimas;
 2008 m. – „Lietuvos metų moteris“ (žurnalo „Moteris“ rinkimai);
 2009 m. – Vytauto Didžiojo ordinas su aukso grandine ();
 2009 m. – išrinkta Lietuvos metų žmogumi;
 2010 m. – „Metų moteris“ (JAV žurnalo „Glamour“ rengiami pasauliniai rinkimai);
 2011 m. – Karališkojo Šv. Olafo ordino Didysis kryžius ();
 2011 m. – Jungtinių Tautų Maisto ir žemės ūkio organizacijos Ceres medalis
 2011 m. – Pirmojo laipsnio trijų žvaigždžių ordinas su grandine ();
 2013 m. – Džordžtauno universitete suteiktas garbės daktaro (Doctor of Humane Letters) titulas;
 2013 m. – Karolio Didžiojo apdovanojimas;
 2013 m. – Baltosios rožės ordino Didysis kryžius su aukso grandine (), Marijos žemės kryžiaus ordinas su grandine (), Ordino „Už nuopelnus“ Aukščiausio laipsnio Didysis Kryžius ();
 2013 m. – Karalienės Tamaros ordinas ();
 2015 m. – Respublikos ordinas (), Karališkasis Serafimo ordinas (), ordino Pro merito Melitensi grandinė (Maltos ordinas);
 2015 m. – išrinkta Ukrainos 2014 metų žmogumihttps://www.lrp.lt/lt/spaudos-centras/pranesimai-spaudai/ukrainos-metu-zmogaus-vardas-ivertinimas-visai-lietuvai/22373 ;
 2016 m. – Ordinas Už ypatingus nuopelnus (Slovėnija), Žvaigždės ordino grandinė ()
 2019 m. – Baltojo erelio ordinas ();
 2022 m. – Pasaulio ekonomikos apdovanojimas;
 2023 m. – Manfredo Wernerio medalis ();
 2024 m. – Istorinės atminties fondo „Point Alpha“ apdovanojimas už nuopelnus Europos taikos ir laisvės labui ().

 Nuorodos 

 Dalia Grybauskaitė tinklalapis
 ;
 D. Grybauskaitės puslapis Europos Komisijos tinklalapyje;

 Išnašos 

|-

|-

|-

|-

Kategorija:Lietuvos prezidentai
Kategorija:Lietuvos finansų ministrai
Kategorija:Lietuvos finansų viceministrai
Kategorija:Lietuvos užsienio reikalų viceministrai
Kategorija:Lietuvos diplomatai
Kategorija:ES komisarai nuo Lietuvos
Kategorija:Vytauto Didžiojo ordino kavalieriai